
DISSERTATIO  MEDICA 


DE 

POTU  ASSIMILANDO. 


AECTORE  E.  L.  MILLIGAN. 


Unumquemque  legibus  Academiae  sollen- 
nibus  pariturum,  in  tentamine  suo  conscri¬ 
bendo,  omnem  animi  diligentiam  eo  con¬ 
vertere  decet.  Quis  enim  non  videt,  vel 
summo  Tyronum  conatu,  non  nisi  mediocre 
admodum  opus  proditurum  ?  neglectu  ta¬ 
men  vix  aut  ne  vix  quidem  tolerabile  eva¬ 
surum?  Auget  quoque  nonnihil  rei  diffi¬ 
cultatem,  quod  plerique  eorum  summos 
medicinae  honores  ambientium,  solertiae 
practicae  famam,  praemature,  ut  mihi  vide- 

tiir,  sitientes,  dissertationes  suas  de  morbo 
quodam  etsi  tritissimo  conscribere  solent. 

Si  vero  aliquid  patrocinii  in  arte  sua  post¬ 
hac  exercenda  inde  lucrari  possit,  durum 
utique  apparet  juvenem  medicum  hoc  auxi¬ 
lio  fraudari :  Sin  autem  famam  clinicam  ta¬ 
libus  artibus  captare  declinet,  liquet,  eum 
non  posse  materiam,  qualis  ei  idoneum  scri¬ 
bendi  sit  argumentum,  sumere,  nisi  de  aliis, 
ne  dicam  quidem  affinibus  medicinae  scien¬ 
tiis,  sed  verius  medicinae  omnis  fundamen¬ 
tis  illam  mutuetur.  Physiologiam,  Patholo- 
giam  et  Therapeuticen  hic  dicere  volo,  ut- 
pote  ad  practicum  hominem  maxime  perti¬ 
nentes  :  sed  gravia  satis  et  pulchra  argu¬ 
menta  Chemia,  Materia  medica,  Anatomia, 

r 

et  arte  nova  Obstetrica  subinde  praeberi,  non 
is  sum,  qui  inficias  eam. 

Quum  haec  animo  diu  volverem,  visus 
est  mihi  Potus,  et  progressus  ejus  per  mi- 
crocosmum  nostrum,  omni  consideratione 
esse  dignus :  necnon  disputationi  inaugu- 

rali,  qualem  hanc  fore  spero,  materia  aptissi¬ 
ma.  Nuper  praeclare  de  eadem  scripsit  gal¬ 
lus  haud  incelebris  L.  F.  Magendie  ;  at¬ 
que  reperta  ejus  in  hisce  paginis  minime 
erunt  silenda.  Res  quidem  est,  quam  longe 
infra  merita  sua  ac  gravitatem  considerarunt 
medici. 

SECT.  I.  POTUS  NECESSITAS. 

I.  Philosophorum  experimentis  satis  con¬ 
stat,  longe  maximam  corporis  animalis  par¬ 
tem  ex  humoribus  constare.  Qui  cadavera 
humana  in  Hypocaustis  torruerunt,  ad  octa¬ 
vam  partem  pristini  ponderis  redegere. 
Mumiae  Aegyptiacae,  atque  corpora  are¬ 
facta  canariensium  Guanchiorum,  indico- 
rumque  Cazicorum,  raro  quindecim,  vel  vi- 
ginti  libras  superant. 

II.  Porro  ingens  humorum  copia  de  cor¬ 
pore  perpetuo  decedit.  Qui  mediocriter 

-  computant,  libras  duas  quotidie  de  cute. 

tantundem  de  alvo,  paulo  plus  de  renibus 
elabi  docent.  Aliam  libram  e  pulmone  ha¬ 
litum  ejus  explere  ostendunt,  atque  his  om¬ 
nibus  conjunctis,  septem  libras  habemus, 
quibus  humores  corporis,  utcunque  copiosi, 
quotidie  minuuntur.  Opus  igitur  aliis  sep¬ 
tem  libris  erit,  quibus  'haec  jactura  corpori 
reparetur. 

III.  Totus  homo”  dixit  Hippoceates, 

inhalatorius  et  exhalatorius  est.”  Infinita 
quidem  exempla  medicis  hoc  axioma  incul¬ 
cant,  et  sola  apud  eos  quaestio  movetur,  an 
pulmo  an  cutis  inhalationis  instrumentum 
sit.  De  cute  quidem,  vel  cuticula  potius,  so¬ 
la  ambigitur  ;  nemo  enim  hodie,  utcunque 
scrupulosus,  pulmonem  absorbere  negat. 
Haec  autem  quaestio  parum  ad  argumen¬ 
tum  nostrum  pertinet,  ideoque  nos  pulmo¬ 
nem,  utpote  concessum  humoris  vaporei 
haustorem  ponemus, — cute  in  dubio  relicta. 

His  igitur  propositis,  facile  apparebit  pul¬ 
monem  posse  jacturam  humoris  ex  uni  ver- 

so  corpore  supra  dictam  quotidianum  resor¬ 
bendo  reparare ;  atque  experimentis  qui¬ 
busdam  in  Diabeticis  institutis,  talem  resti¬ 
tutionem  quodammodo  fieri,  videtur.  Non¬ 
nullis  enim  ex  iisi  ingesta  longe  egesta 
excesserunt,  corpore  interim  non  leviore 
facto  ;  quod  nisi  absorptione  pulmonis  ex¬ 
plicari  nequit. 

IV.  Sed  pulmo  non  tantum  bumoris,  quan¬ 
tum  corpus  amisit,  restituere  poterit ;  unde 
sequitur  ut  quicquid  eo  deficit,  pulmoni  ex¬ 
trinsecus  erit  praebendum.  Hinc  usus  po¬ 
tus  alicujus  evadit  manifestus. 

V.  Praeterea  omnia  fere  solida  animalium 
ex Oxy genio,  Hydrogenio,  Carbonio,  et  Azo" 
tio  constant :  Quin  chemice  inspecta,  tam  a 
chymo  quam  a  cibo  ingesto  valde  diversa  ap¬ 
parent.  Cibus  igitur  et  cliymus  in  haec  so¬ 
lida  inter  deponendumformantur;  quod  si  fiat, 
aquae  auxilio  fieri  necesse  est.  En  igitur  ali¬ 
us  usus  potulentorum !  Quae  quidem  omnia 
his  elementis,  excepto  forte  ultimo,  abun- 

dant ;  quaeque  magna  ex  parte  aqua  sunt. 
Excipio  quidem  alcohol,  quod  nisi  dilutissi¬ 
mum,  venenum  non  potum  aestimandum 
est.  Oxygenium  utique  atque  Hydroge- 
nium  non  aliunde  praeberi  possunt ;  atque 
in  aliis  regni  organici  membris  haec  opinio 
abunde  confirmatur. 

VI.  Hactenus  vero  posuimus  secretiones 
membranarum,  ex trorsiim  rej  ectas  constantes 
esse.  Saepe  vero  mirum  in  modum  augentur. 
Diabeticus  sexaginta  libras  in  die  minxit ; 
sudor  in  regionibus  et  tempestatibus  cali¬ 
dis,  in  balneis  vel  sudorifero  medicamini 
subjectis,  ad  octo  libras  fluxit;  alvus,  si  Mor¬ 
gagno  credas,  per  diarrhoeam  sexdecim 
libras  in  die  reddidit.  De  pulmonum  hali¬ 
tu  minus  constat;  satis  tamen,  eum  saepe 
et  multum  variari.  Haec  igitur  alia  est,  et 
fortasse  praecipua  potus  causa ;  quoniam  ci¬ 
bus  noster  communis  fere  multum  materiae 
aquosae  continet,  nec  multa  dilutione  ege¬ 
re  solet. 

VII.  Quo  quidem  accuratius  huic  necessari¬ 
ae  dilutioni  attenderemus,  et  debitam  humo¬ 
rum  circulantium  temperiem  conservaremus, 
sitim  dedit  natura ;  affectum  scilicet  quo 
humorem  appetimus,  nec  sine  multa  volup- 
tdte  haurimus.  Sed  voluptate  illa,  consilii 
perbenigni  dono — saepenumero  abutuntur 
homines  ;  et  desiderio  ejus  grati  sensus,  sti¬ 
mulique  quem  generi  universo  nervorum 
impertit,  non  tantum  multo  plus  justo  ingur¬ 
gitant,  sed  potum  suum  mille  modis  adulte¬ 
rant  ac  venenant.  Quae  quidem  cupido 
alia  bibendi  causa  extat. 

VIII.  Quinimo  ipsa  humorum  erasis  et 
compositio  saepe  potus  incitamentum  fit. 
Quando  enim  res  salinae,  vel  irritantes  in  san¬ 
guinem  admissae  sunt,  cor  et  propagines  ejus 
universas  stimulant,  et  febrem  quasi  fuga¬ 
cem  ^accendunt.  Hinc  faucium  ariditas  et 
ardor,  quem  potu  solo  restinguendum  esse 
ipsa  docet  natura.  Haec  quidem  inter  cau¬ 
sas  frequentissimas  est,  sive  salina,  sive  aro¬ 
matica,  sive  vinosa,  ingesta  fuerint. 

IX.  Multae  denique  morbidae  corporis 
conditiones,  potus  necessitatem*  afferunt. 
Hujusmodi  sunt  febrilia  omnia.  Diarrhoea, 
Diabetes,  Hydrops,  Ephidrosis  :  quae  qui¬ 
dem  Polydipsia  dicitur,  morbus  fore  symp¬ 
tomaticus  est. 

\ 

V,  n  1 

Marcores  omnes,  sive  fortuiti,  quales  fa¬ 
mes  vel  Venus  affert,  sive  morbosi,  quales  va¬ 
riae  tabes  gignere  videntur,  sitim  accendunt; 

?  j 

et  omnes  fere  aslti  qui  jactantur,  bibaces 
sunt.  Morbo  igitur  laborantes,  vef  sanitate 
optima  utentes,  potu  perinde  egemus  :  atque 
pauca  addam  de  modo  quo  Jiic  ventriculum 
intrat. 


SECT.  II.  DE  POTU  HAUEIEXDO. 

Mirum  est,  Physiologos,  utcunque  dio¬ 
rum  devorationem  scrutatos,  tam  parce  et  je¬ 
june  potum  animadvertisse.  Potus  quidem 
actio  multo  simplicior  est ;  nec  tritura  qua¬ 
vis  eget,  quamvis  saepe  non  minus  corpus 

alit,  vires  integrat,  quam  quilibet  operose 
macerandus  cibus.  Clarissimus  Petit  huc 
animum  attendit,  et  annis  1715-1716,  ad 
duo  capita  generalia  omnes  potus  varietates 
retulit.  -  Primum  genus,  seu  caput,  compre¬ 
hendit  omnes  illas  varietates  potandi,  qui¬ 
bus  liquor  in  os  funditur,  gravitate  scilicet 
sua  vel  impetu  manus  impulsus.  Huc  per¬ 
tinent, 

1°,  quando  liquor  lente  in  os  infunditur, 
labris  poculum  accurate  contingentibus, 

11°,  Quando  uno  motu  tantum  quod  in 
poculo  erat  in  os  projicitur. 

III °,  Quum,  more  epulantium,  capite  re¬ 
flexo,  ore  hiante  ex  alto,  cadere  in  os  sinitur 
liquor  rivo  perpetuo. 

Ad  secundum  genus  referuntur,  1°,  Adspi- 
EAT  IO,  vel  inhalatio  humoris  ;  quando  sum¬ 
mis  labris  summo  liquori  admotis,  thoracem 
ita  ampliat  homo,  ut  pressum  gravitantis 
aeris  e  laticis  superficie,  labiis  intercepta,  di- 

minuat.  II**,  Suctio,  qua  hominis  fauces  ant¬ 
liam  imitantur,  cujus  apertura  labris  fit,  cor¬ 
pus  buccis  et  palato  *  embolus  lingua. 

Qumodocunque  vero  liquores  os  intrant, 
non  nisi  brevi  ibi  commorantur  ;  non  enim 
contundi,  lacerari  vel  alio  modo  praeparari 
opus  est.  In  os  recepti,  igitur,  eodem  ordine, 
quo  intrant,  devorantur,  et  eodem  faucium  mo¬ 
tu  quo  cibi  pon  fluidi,  sed  multo  facilius:  non 
mediocriter  falsi  quidem  sunt  auctores,  qui, 
fluida  quam  solida  difiicilius  hauriri  scribunt. 

In  ventriculum  admissi,  ejus  mediam  ac 
sinistram  partem  praecipue  occupant.  Prope 
pylorum,  auctor  Magendids  est,  longe  par¬ 
cius  se  accumulant.  Copia  vero  nimia  hu¬ 
moris  vomitum  ciet,  a  distentionis,  ut  vide¬ 
tur,  stimulo.  Ventriculus  enim  parum  com¬ 
primitur  visceribus  contiguis,  quae  huic  di¬ 
latato  igitur  facile  cedunt.  Sed  renixus  eo¬ 
rum  crescit  per  stomachi  dilatationem.  Si  li¬ 
neam  a  cardia  ad  pylorum  ductam  esse  fin¬ 
gamus,  super  hanc  quasi  super  axem,  ven¬ 
triculus  se  sursum  convertit.  Duae  serosae 

laminae  discedunt;  lamina  musculosa  dis¬ 
tenditur,  mucosa  autem  explicatur.  Pylo¬ 
rus  contrahitur,  oesophagus  et  cardia  com¬ 
primuntur. 

Potus  in  ventriculo,  propter  descensum 
rapidum,  minus  quam  cibus  calorem  propri¬ 
um  mutat.  Quod  ad  ventriculum  attinet, 
potus  in  duas  classes  dividi  possunt  scilicet 
Ckijlopoieticos,  et  Achylopoieticos,  Ad  pri¬ 
mos  spectant  aqua  pura,  alcohol,  acida  diluta. 
Tales,  dum  ventriculo  commorantur,  partim 
absorbentur,  partim  per  pylorum  transeunt 
in  duodenum,  nisi  quidem  pylorus  obstruc¬ 
tus  sit  quo  casu  facile  omnes  resorbentur. 

Relinquitur  tamen  aliquid  viscosi  (cxxvi) 

? 

quod  statim  in  chymum  convertitur,  et  nihil 
quidem  fuit  nisi  mucus,  succus  gastricus  et 
saliva  stomacho  propria,  quae  sese  cum  eo  ci- 
tomiscent.  Magendius  ait,  aquam  putealem 
aere  suo  privatam,  vel  graviter  salitam,  diu 
ventriculum  onerare;  nec  nisi  lente  absorberi. 

Alcohol  paullo  diverse  se  gerit.  Post¬ 
quam  in  ventriculum  pervenit,  hujus  con-. 

tractionem  efficit,  membranam  mucosam  ir¬ 
ritat,  secretiori  em  ejus  auget,  omnia  quae  forte 
insint  aibuminosa  coagulat ;  atque  cum  hu¬ 
mores  ventriculi  satis  magnam  albuminis 
portionem  comprehendant,  aliquamdiu  post 
alcohol  devoratum,  albumen  luultum  in  ven¬ 
triculo  coagulatum  invenitur.  Mucus  quo¬ 
que,  mutationem  albumini  similem  subit, 
induratur ;  et  fila  quaedam  abnormia,  elas¬ 
tica,  modo  singulari  pellucida  format: — de¬ 
mum,  alcohol,  post  brevissimam  in  v^entricu- 
lo  moram,  absorbetur.  Hinc  ebrietas  fere 
statim  haustui  alcoholis  ampliori  supervenit. 
Res  autem  quas  coagulavit,  ut  alia  solida, 
paulatim  concoquuntur. 

Potus  Achylopoietici  vel  achymi  sunt 
perfecti,  vel  imperfecti.  Oleum  perfecte  chy- 
mosLim  est ;  transformatur  in  parte  pylorica 
ventriculi  in  chymum.  Hujus  permuta¬ 
tionis  causa,  omnium  liquorum  oleum  diu¬ 
tissime  in  stomacho  detinetur.  Lac  fortasse 
cibus  potius  quam  potus  recenseri  debet, 
quoniam  in  ventriculum  receptum  statim 
solidescat :  Si  potus,  ad  perfecte  chymosos 

utique  pertinet.  E  multis  experimentis, 
quae  hujus  rei  causa  Magendius  instituit, 
satis  constat,  liquores  compositos,  scilicet 
alcohol,  vel  aquain  res  alienas  solutas  retinen¬ 
tes,  im  ventriculo  separari.  Aqua  nimirum, 
aut  alcohol  absorbetur,  aut  in  intestinum  ten¬ 
uius  iransmittitur,  dum  materiae  animales 
veLvegetabiles  quas  continebant,  Gelatina, 
Albumen,  Osmazomium,  Saccharum,  Gum¬ 
ini,  Faecula,  Color,  Coriarium,  Extractum  in 
ventriculo  deponuntur,  et  in  chyinum  trans¬ 
formantur.  Sales  uti  Calcis,  Potassae,  Am- 
moniae,  Sodae,  non  quidem  deponuntur, 
neque  fluido  solvente  separantur,  sed  in 
sanguinem  recepti  cum  eo  miscentur.  Ex¬ 
emplo  sit  vinum  rubrum,  quod  haustum 
cum  succis  ventriculi  se  .miscet,  coagulat 
eorundem  albumen,  fitque  flocculentum  ; 
deinde  materia  ejus  colorans  se  in  membran¬ 
am  mucosam  deponit,  et  portio  demum 
aquosa  et  alcholica  raptim  evanescit. 

Idem  docet  jus  boviniun ;  ‘aqua  ejus  ab¬ 
sorbetur,  Gelatina,  Albumen,  Adeps,  et  for- 

tasse  Extractum,  in  ventriculo  restant,  ubi 
inchymum  convertuntur.  yfi;r  >  b  -  ;  ii  > 

“i  ' i"  iiij  ^  nur'"  'n 

Postquam  in  intestina  minora  descender¬ 
unt  potus,  duas  habere  formas^  videmus : 
I,  Liquidam  ;  II,  Chymosam»  .  Liquida  su¬ 
bito  absorbentur  sine  mutatione,  plerum¬ 
que  in  tractu  duodeni,  vel  initio  jejuni ;  raro 
quidem  ad  ilium  perveniunt :  Pota  rarissi¬ 
me  ad  crassius  instestinum  ;  nunquam,  si 
Magendio  credas,  nisi  ex  conditione  mor¬ 
bida,  e.  g.  sub  actione  medicamenti  purga¬ 
torii.- 

Chymus,  quem  liquores  deponunt,  ean¬ 
dem  subit  mutationem,  ac  is  quem  cibi 
praebent,  scilicet,  chylo  formando  inservit.^ 

SECT.  II.  HYPOTHESES  DE  POTU 
ASSIMILANDO. 

HI  i'K  >  II  > 

Hactenus Magendius  ex  multorum  peri¬ 
culorum  testimonio  docuit.  Haec  quidem 
ejus  sententia  satis  veritati  et  commu- 

DI  observationi  convenit ;  < atque  quantum- 
cumque  a  crudis  vulgi  notionibus  differat, 
omnem  potum  nostrum  e  tractu  intestinali 
in  sanguinem  venire  docet.  Inde  ut  su¬ 
pra  jam  memoratum  est,  secretiones  nostrae 
omnes  excernuntur,  quamvis  earundem  se¬ 
cretionum,  praesertim  urinae,  tanta  aliquan¬ 
do  et  tam  subita  fiunt  augmenta,  ut  haud 
pauci  scriptores  ad  aliam  potus  viam  inve¬ 
niendum  sese  solicitaverint.  Et  primus, 
Hippocrates  :  “  Ex  ventre  autem  fibrae  in 
‘‘  vesicam,  qila  parte  humorem  percolat  ex- 
‘‘  tentae  sunt.  Fluxiones  autem  fiunt,'^  et 
“  perfrigerata  valde  carne,  et  percalefacta, 
“  et  super-inflammata,”  {De  locis 
Er  ASISRATUS,  simili  opinione  fiiit,(GAL.Fbre. 

//.681 — 601.) 

Asclepiades  potum  in  halitum  resolu¬ 
tum,  in  vesicam  perspirare,  inque  eo  iterum 
in  halitum  converti  docuit.  Vide  Gal.  ibid. 
I.  c.  13.  Ductus  ab  Hepate  ad  renes  habuit 
Aretaeus,  quod  certe  minus  ad  rem  est. 

Harum  quidem  suspicionum,  tam  vete^ 
ribus  quam  recentioribus,  causa,  transitus 
fuit  subitus  ac  saepe  mirus  potulentorum, 
necnon  rerum  non  fluidarum,  iitiiordei  spi¬ 
carum,  petroselini,  brassicae  rubrae,  anisi 
seminis,  pilularum,  prunorum,  aciculorum, 

ossiculorum,pilorum, glandium  plumbearum, 

vitri  frustulorum,  lolii  spicarum.  {IIaller, 
EI  VII,  379.)  His  auctoribus  corpora  ejus¬ 
modi  non  videbantur  potuisse  longam  illam 
per  intestina,  per  tenuissima  vasa  mesenterii 
utriusque  coloris,  perque  cor,  et  angustos 
ductus uriniferos,  viam  percurrisse.  Apudho^ 
diernos  Deusing  et  Kralenstein  diabeti¬ 
cos  citarunt,  quibus  intra  brevissimum  tem¬ 
pus,  immensa  copia  potulentorum  per  vesi¬ 
cam  transiret,  ingesta  longe  superans. 

Quin  varii  auctores,  quorum  mentionem 
fecit  Hallerus,  {VI,  160.  VII,  330,  380,) 
ad  poros  inorganicos  ventriculi,  et  vesicae, 
quales  facile  post  mortem  monstrare  posses, 
confugere  ;  tales  in  vivo  animali  nullos  con¬ 
spici,  prorsus  obliti.  Porro  Riolanus,  (862, 


DE  POTU  ASSIMILANDO. 


17 


863.)  renibus  morbosis  et  destructis  lotium 
tamen  generatum  fuisse  notat. 

Morgan,  {Prin,  Phys»  194*.  PML  Trans, 
65,  67,)  ligavit  in  vivo  animali  ureteres; 
nihilominus  urina  in  vesica  inventa  est,  et 
a  bestia,  etiam  abscissis  ureteribus,  reddita. 
Praecipuum  autem  argumentum,  subitum 
fuit,  saepe  quidem  momentaneum  urinae 
vel  sudoris  profluvium,  post  potum  frigi¬ 
dum  vel  liberiorem.  Illud  imprimis  non 
explicabile  videbatur,  et  tantos  viros  move¬ 
bat,  inter  quos  Diemerbroeck,  Consen- 
TiN,  Tiling,  Craanen,  Hartsoeker, 
NilOe,  Frankenau,  Fanton,  Colbatch, 
Cartheuser,  Morin,  Winslow,  duos- 
que  Darwinos,  prioribus  addendos  vide¬ 
mus. 

Equidem  Carolus  Darwin,  Consenti- 
NUM,  et  Bartholinum  sequens,  morbum 
ad  lymphatica  referre  voluit.  Horum  va¬ 
sorum  obscurorum,  igitur,  anatomiampauUo 
diligentius  excolens;  se  tandem  viam  a 

ventriculo  per  lymphatica  recta  ad  vesicam 
ducentem  detexisse  credidit.  Eam  tamen 
anatomici  doctiores  fateri  noluerunt. 


SECT.  IV.  PRIORIBUS  ARGUMEN¬ 
TIS  RESPONDETUR. 

Tota  quidem  argumenta,  quae  juvenem 
haud  indiligentem,  ad  tantam  investiga¬ 
tionem  movere,  quaeque  supra  proposui, 
haud  multum  valent  rite  pei^pensa. 

I.  Non  VERUM  EST  quod  Morgan  docuit, 
ureteribus  ligatis  vesicam  urinam  recipere. 
Si  forte  quid  reperiatur,  ibi  ante  ligationem 
fuit.  (Haller,  383.)  Ischuria  Ureterica 
idem  docet. 

II.  Pori  quos  memorant,  non  vivo,  sed 
mortuo  corpore  patent. 

'T 

III.  Nullae  viae  monstrari  possunt  scal¬ 
pello. 

IV.  Vel  in  subitissima  mictione,  non  ii 
quores,  qui  epoti  fuerunt,  minguntur,  sed 
vera  urina  colorata  et  faetens,  quae  dudum 
in  vesica  fuit.  Raro  quidem  fluit  urina 
confestim  post  haustus ;  spatium  fere  ali¬ 
quod  intercedere  solet.  Atque  si  frigus 
aliquando  subitam  gignat  mictionem,  haec 
maxime  fit  constrictione  vesicae,  qualis  dar- 
to  scroti  simul  fit.  .. 

V.  Philosophantis  minime  est,  causas  plue¬ 
res  allegare  rei,  quam  una  causa  explicat. 

VI.  Virorum  quidem  illam  sententiam  tuen¬ 
tium,  magna  pars  velocitatem  sanguinis  nes¬ 
cierunt.  Compaginis  arteriosae  naturam  et 
consensum  prorsus  insciunt ;  miram  faculta¬ 
tem,  qua  res  alienae  in  sanguinem  admissae, 
ad  alia  prae  aliis  organis  diriguntur,  penitus 
latuit.  Istis  igitur  scriptoribus,  de  via  uri¬ 
nae  dubitare  licebat ;  vix  autem  recentiori- 
bus,  qui  pulcherrimo  Harveii  circulo  in¬ 
structi,  universas  leges  secretionis  et  ex  cre¬ 
tionis  patefactas  habebant,  eadem  datur  ve- 

nia.  Compagis  enim  vasculosae  propagines, 
frondis  arboreae  instar,  una  quasi  mobilita¬ 
te  vivace  praeditae,  succo,  e  radice  omni  mo¬ 
mento  huc  injecto,  repletae  sunt.  Cum  cor¬ 
de,  quod  radicis  loco  est,  ultima  consentiunt 
surcula ;  quin  veri  haud  absimile  est,  unum¬ 
quodque  surculum  cum  omnibus  consentire. 

Hinc  facile  liquet,  novam  aliquam  mate¬ 
riam  radici  compaginis  infusam  vasa  minima 
ubique  esse  affecturam.  Neque  res  conjec¬ 
turam  fallit ;  nam  aqua  gelida  epota,  saepe 
sudorem,  urinam,  vel  alvum,  instanter  mo¬ 
vet.  Quinimo  alia,  sed  multo  minus  expli¬ 
cabilis  causa,  eo  confert.  Aliquae  enim  ex 
partibus  nostris  ita  constituuntur,  ut  certis 
rebus  in  sanguine  circumfluentibus ;  hae 
prae  omnibus  aliis  organis  maxime  aut  sti¬ 
mulentur,  aut  sedentur.  Hinc  Hydrargyrus 
glandes  salivales,  Purgantia  alvum,  Sudori- 
fica  cutem,  I)iuretica  renes  et  vesicam  mire 
stimulant,  quomodocunqiie  in  sanguinem 
fuerintintroducta;  sive  in  venam  transfundas, 
sive  per  cutem  infrices,  sive  ventriculo  de- 

mum  ingeras.  Cum  Diureticis, Potulenta  is¬ 
ta.  Salina,  Alcoholica,  et  Frigida,  quae  urinam 
movent,  recenseri  possunt.  Admissa  igitur 
in  laticem  circulantem ;  proprios  in  renem 
et  vesicam  effectus  operantur ;  quo  fit,  ut 
vel  secretio  urinae  auctior,  vel  mictio  am¬ 
plissima  brevi  superveniat. 

Postremo,  certae  corporis  conditiones  his 
profluviis  ex  potu  favent.  Calente  enim 
corpore,  renes,  cutis,  et  si  quae  aliae  sint  par¬ 
tes,  ad  majorem  actionem  incitantur  ;  quas 
novo  stimulo  congeriei  vasculosae  ^admoto, 
liberius  agere,  plusque  secernere  oportebit. 

SECT.  V.  GENERALES  POTUS  AS- 
SIMILATI  EFFECTUS. 

AqUuE  purae  pro  potu  receptae  jam  supra 
tradidimus  effectus.  Diluit,  refrigerat,  mis¬ 
cet,  vasa  nonnihil  distendit ;  adeo  quidem, 
ut  aquarum  medicinalium  potores,  tempus- 
culo  post  haustum,  et  ante  urinam  vel  al¬ 
vum  motam  intercedente,  sopore  quodam 

saepe  premantur.  Haec  autem'  plenitudo, 
utcunque  inutilis,  vel  inepta,  (utpote  quae 
saepe  a  viginti  libris  aquae  salinae  ingurgi¬ 
tatae  genita  sit)  fere  omnino  innocua’ est. 
Non  igitur  audiendi  sunt,  qui  in  morbis,  uti 
Pneumonia,  inflammationem  habentibus ; 
aegrum  probe  diluentibus  refrigerare  ti¬ 
ment,  plenitudinem  scilicet  veriti.  Tales 
enim  ingurgitationes  sudorem,  alvum  et 
sputum  promovent,  quae  curationi  apprime 
utilia  sunt,  neque  tamen  pulsum  accelerant. 

De  utilitate  potus  liberalis  in  febribus  et 
morbis  febrilibus,  in  Phthisi,  etiam  Hydrope 
ipso,  dicere  longius  esset,  quam  fines  jam 
appropinquantes  dissertationis  nostrae  per^ 
mitterent. 

